Kezdőlap | Zárvatermők | Ajánlott oldalak

Kezdőlap

Köszöntelek az oldalon, ahol a Magyarországon honos, fokozottan védett növényfajokkal ismerkedhetsz meg. Jelenleg csak néhány zárvatermő növény található az oldalon, de később a tartalom bővülni fog.

Amennyiben meg szeretnél ismerkedni a magyarországi nemzeti parkokkal, kattints az alábbi képre!

---------------------------------------------

Zárvatermők

Csengettyűvirág

Évelő, 60-100 cm magas növény. Egyenes, felálló szára kopasz, hengeres. Tőálló levelei kerekdedek, szíves vállúak és nyelesek (30-50 mm).

Az alsó szárlevelek elliptikusak, a felsők a szár csúcsa felé fokozatosan kisebbedők, hosszúkás-lándzsásak, ülők v. rövid nyelűek (2-10 mm). A tő- és szárlevelek egyaránt fűrészes szélűek és kopaszak. Laza buga virágzata a növény magasságának az 1/3-át is kiteszi.

Halványkék, harang alakú pártája 10-20 mm, illatos. A csúcsán vastagodott, egyenes bibeszál hosszan kinyúlik (10 mm) a pártából. A csészecimpák lehetnek épélűek és fogasak. A csészecimpák ép v. fogas éle, levelek alakja, mérete rendkívül változó.

Homoki kikerics

A homoki kikerics a homokpuszták, rétek, legelők színpompás növénye. A világon egyedül a Kárpát-medencében fordul elő. A Duna-Tisza közén, a Gödöllői-dombságon, a Tétényi-fennsíkon él. Levelei az őszi kikericshez hasonlóan tavasszal, a terméssel együtt fejlődnek.

Szeptember-októberben virágzik, ilyenkor levele nincs. Élénk rózsaszín, lilás rózsaszín virágainak lepelcimpái jóval kisebbek (2-3 cm) a gyakoribb őszi kikericsnél.


Lisztes kankalin

A növény 5–25 cm magas, tőlevelei 1–10 cm hosszúak, 0,2-0,3 cm szélesek, fonákuk fehéren lisztes, innen kapta a növény a nevét.

A levelek kezdetben begöngyölődött szélűek, fokozatosan nyélbe keskenyedők, visszás lándzsásak, szélük ép vagy gyengén hullámos. A lisztes bevonat sokszor a tőkocsányon és a virágcsészén is látható.

Virágai kicsik, a párta csöve legfeljebb még egyszer akkora, mint a csésze. A dús ernyőt alkotó virágok színe a ciklámen lilától a vörösesliláig változhat. A párta öttagú, cimpái kicsípettek, torka sárga.

A csészelevelek zöldek, 3–6 mm hosszúak. Termése 5–9 mm hosszú tok. Apró magvai jó csírázóképességűek. Április-júliusban virágzik.

-----------------------------------------------------

Ajánlott oldalak

    * Greenfo - Adatbázisok - Védett, veszélyeztetett fajok

http://www.greenfo.hu/adatbazisok/fajok.php

    * Föld Egyesület - Fokozottan védett növények

http://www.foldegyesulet.hu/allatok/vedettek/fokozottan_vedett_novenyek.php

    * A magyar állami természetvédelem hivatalos honlapja

http://www.termeszetvedelem.hu/
